C 214/114
MT
Il-Ġurnal Uffiċjali tal-Unjoni Ewropea
16.6.2023
Il-Ħamis 19 ta’ Jannar 2023
P9_TA(2023)0016
Ir-risposta tal-UE għall-protesti u l-eżekuzzjonijiet fl-Iran Riżoluzzjoni tal-Parlament Ewropew tad-19 ta' Jannar 2023 dwar ir-risposta tal-UE għall-protesti u l-eżekuz­ zjonijiet fl-Iran (2023/2511(RSP)) (2023/C 214/11)
Il-Parlament Ewropew, — wara li kkunsidra r-riżoluzzjonijiet preċedenti tiegħu dwar l-Iran, b'mod partikolari dik tas-6 ta' Ottubru 2022 dwar il-mewt ta' Mahsa Amini u r-repressjoni tad-dimostranti favur id-drittijiet tan-nisa fl-Iran (1) u dik tas-17 ta' Frar 2022 dwar il-piena tal-mewt fl-Iran (2), kif ukoll ir-riżoluzzjonijiet oħrajn tiegħu dwar is-sitwazzjoni tad-drittijiet tal-bniedem fl-Iran, — wara li kkunsidra r-riżoluzzjoni tat-Tielet Kumitat tal-Assemblea Ġenerali tan-NU tas-16 ta' Novembru 2022 dwar id-Drittijiet tal-Bniedem fl-Iran, — wara li kkunsidra d-dikjarazzjoni mill-Uffiċċju tal-Kummissarju Għoli tan-NU għad-Drittijiet tal-Bniedem tal-10 ta' Jannar 2023, — wara li kkunsidra d-dikjarazzjoni mill-Esperti tan-NU tal-11 ta' Novembru 2022 li titlob lill-Iran jieqaf jikkundanna dimostranti paċifiċi għall-mewt, — wara li kkunsidra s-sessjoni speċjali tal-Kunsill tad-Drittijiet tal-Bniedem tan-NU dwar ir-Repubblika Iżlamika tal-Iran, li saret fl-24 ta' Novembru 2022, u r-riżoluzzjoni adottata f'dik is-sessjoni, — wara li kkunsidra r-rapporti tar-Rapporteur Speċjali tan-NU tat-22 ta' Settembru 2022, tat-18 ta' Ġunju 2022, tat-13 ta' Jannar 2022 u tal-11 ta' Jannar 2021, dwar is-sitwazzjoni tad-drittijiet tal-bniedem fir-Repubblika Iżlamika tal-Iran, — wara li kkunsidra d-dikjarazzjoni tal-ministri tal-affarijiet barranin tal-G7 tal-4 ta' Novembru 2022, — wara li kkunsidra l-konklużjonijiet tal-Kunsill Affarijiet Barranin tal-UE tat-12 ta' Diċembru 2022, — wara li kkunsidra s-sanzjonijiet kontra l-individwi u l-entitajiet Iranjani adottati mill-Kunsill fit-12 ta' April 2021, fis-17 ta' Ottubru 2022, fl-20 ta' Ottubru 2022 u fl-14 ta' Novembru 2022 u għad-deċiżjoni ta' implimentazzjoni tal-Kunsill (PESK) 2022/2433 tat-12 ta' Diċembru 2022 (3), — wara li kkunsidra s-sanzjonijiet tar-Repubblika Iżlamika tal-Iran kontra entitajiet u individwi Ewropej u Brittaniċi, — wara li kkunsidra d-dikjarazzjonijiet tal-kelliem tas-Servizz Ewropew għall-Azzjoni Esterna (SEAE) tas-7 ta' Jannar 2023 dwar l-aħħar eżekuzzjonijiet ta' Mohammad Mehdi Karami u Seyyed Mohammad Hosseini, u tat-8 ta' Diċembru 2022 dwar l-eżekuzzjoni ta' Mohsen Sekari u tal-15 ta' Jannar 2023 dwar l-eżekuzzjoni tas-Sur Alireza Akbari, — wara li kkunsidra d-dikjarazzjoni tar-Rappreżentant Għoli tal-Unjoni għall-Affarijiet Barranin u l-Politika ta' Sigurtà f'isem l-UE dwar l-Iran tal-25 ta' Settembru 2022 u d-dikjarazzjoni tal-kelliem tas-Servizz Ewropew għall-Azzjoni Esterna tad-19 ta' Settembru 2022 dwar il-mewt ta' Jina Mahsa Amini, — wara li kkunsidra l-istqarrija għall-istampa tal-kelliem tas-SEAE tad-9 ta' Jannar 2023 li ħabbret it-taħrika tal-Ambaxxatur tar-Repubblika Iżlamika tal-Iran għall-Unjoni Ewropea, — wara li kkunsidra d-dikjarazzjonijiet tal-President tad-Delegazzjoni tiegħu għar-Relazzjonijiet mal-Iran tat22 ta' Settembru 2022, tad-9 ta' Novembru 2022 u tat-13 ta' Diċembru 2022,
(1) (2) (3)
Testi adottati, P9_TA(2022)0352.
ĠU C 342, 6.9.2022, p. 286.
Id-Deċiżjoni ta' Implimentazzjoni tal-Kunsill (PESK) 2022/2433 tat-12 ta' Diċembru 2022 li timplimenta d-Deċiżjo­ ni 2011/235/PESK dwar miżuri restrittivi diretti kontra ċerti persuni u entitajiet fil-kuntest tas-sitwazzjoni fl-Iran (ĠU L 318 I, 12.12.2022, p. 36).